Σιγκνάλ Ιντούνα Παρκ

Το Σιγκνάλ Ιντούνα Παρκ (Signal Iduna Park, μέχρι τον Νοέμβριο 2005 γνωστό και ως Westfalenstadion) είναι ποδοσφαιρικό στάδιο στο Ντόρτμουντ της Γερμανίας. Η ομάδα της Μπορούσια Ντόρτμουντ χρησιμοποιεί το στάδιο για τους εντός έδρας αγώνες της. Με συνολική χωρητικότητα 81.264 είναι το μεγαλύτερο στάδιο της Γερμανίας. Η UEFA το αξιολόγησε ως γήπεδο «πέντε αστέρων». Βρίσκεται νότια της ομοσπονδιακής οδού B1 και κοντά στις εγκαταστάσεις του Westfalenhalle.

 Χωρητικότητα 
Η συνολική χωρητικότητα του γηπέδου είναι 81.264. Λόγω των κανονισμών της FIFA και της UEFA, θα μειωθεί στους 65.982 θεατές στα παιχνίδια του Παγκοσμίου Κυπέλλου, του Τσάμπιονς Λιγκ και του Κυπέλλου UEFA. Η συνολική χωρητικότητα του γηπέδου περιλαμβάνει 3.500 διακεκριμένες θέσεις, θέσεις για τον Τύπο, 11 σουίτες και θέσεις για αναπηρικές πολυθρόνες.

Εμπορικοί πάγκοι, εστιατόρια και καταστήματα γρήγορου φαγητού υπάρχουν τόσο μέσα στο στάδιο, όσο και γύρω από αυτό.

Μετονομασία
Βάσει συμφωνίας μεταξύ της Μπορούσια Ντόρτμουντ και της ασφαλιστικής εταιρείας Signal Iduna, η οποία θα είναι ο χορηγός του ονόματος του γηπέδου μέχρι τη σεζόν 2010/11, το παραδοσιακό Westfalenstadion μετονομάστηκε στις 1 Δεκεμβρίου 2005 Signal Iduna Park. Με τις ανάλογες επιτυχίες η Ντόρτμουντ έτσι θα κερδίσει μέχρι και 20 εκατομμύρια ευρώ. Αναλόγως και η στάση Westfalenhalle της Deutsche Bahn AG μετονομάστηκε τον Δεκέμβριο 2006 Signal Iduna Park.

Η απόφαση της τοπικής διοίκησης της πόλης Ντόρτμουντ για την μετονομασία κοντινής οδού σε Am Westfalenstadion στις αρχές του 2006 προκάλεσε την δυσαρέσκεια του προεδρείου της Μπορούσια Ντόρτμουντ, αφού έκρινε την απόφαση ως μη ευαίσθητη απέναντι στον χορηγό του σταδίου. Αντιθέτως η απόφαση είχε καλή απήχηση στο οπαδικό κοινό της ομάδας, αφού αποτελεί συνέχεια μιας παραδόσεως.

 Παγκόσμιο Κύπελλο Ποδοσφαίρου, Γερμανία 2006 
Το πρόγραμμα των αγώνων που έγιναν στο Signal Iduna Park κατά τη διάρκεια του Παγκοσμίου Κυπέλλου 2006:

ΗμερομηνίαΏρα(CET)Ομάδα 1ΑποτέλεσμαΟμάδα 210 Ιουνίου 200618.0020px Τρινιντάντ και Τομπάγκο0-020px Σουηδία14 Ιουνίου 200621.0020px Γερμανία1-020px Πολωνία19 Ιουνίου 200615.0020px Τόγκο0-220px Ελβετία22 Ιουνίου 200621.0020px Ιαπωνία1-420px Βραζιλία27 Ιουνίου 200617.0020px Βραζιλία3-020px Γκάνα4 Ιουλίου 200621.0020px Γερμανία0-220px Ιταλία

 Εικόνες 

 Παραπομπές 

 Εξωτερικοί σύνδεσμοι 

 Westfalenstadion 
 Επίσημη ιστοσελίδα του Signal Iduna Park

Κατηγορία:Στάδια ποδοσφαίρου στη Γερμανία
Κατηγορία:Στάδια Παγκοσμίου Κυπέλλου Ποδοσφαίρου 2006
Κατηγορία:Μπορούσια Ντόρτμουντ
Κατηγορία:Στάδια Παγκοσμίου Κυπέλλου Ποδοσφαίρου 1974
Κατηγορία:Στάδια Ευρωπαϊκού Πρωταθλήματος Ποδοσφαίρου 2024